laion/Wikipedia-Exotic huggingface dataset:
איילי העולם הישן

איילי העולם הישן (שם מדעי: Cervinae) היא תת-משפחה במשפחת האייליים הכוללת את מרבית האיילים החיים באסיה, באירופה ובאפריקה. מונטיאקים סווגו בעבר כתת-משפחה נפרדת, אך כיום מסווגים כשבט במשפחה. להבדיל מאיילי העולם החדש, קרניהן של איילי העולם הישן מתחילות לצמוח מיד לאחר הנפילה. מרבית המינים בתת-משפחה זאת חיים ביערות טרופיים או נשירים, ומיעוטם בסוואנות ושטחי מרעה. שני מינים מתת-משפחה זאת היו מצויים בארץ ישראל: האייל האדום שנעלם לגמרי, והיחמור הפרסי המצוי גם כיום. שבט: איילי העולם הישן (Cervini) סוג: אייל זהוב (Hyelaphus) מין: אייל אנאמייט (Hyelaphus annamiticus) מין: אייל חזירוני (Hyelaphus porcinus) מין: אייל קוהל (Hyelaphus kuhlii) מין: אייל קאלאמיאן (Hyelaphus calamianensis) סוג ומין יחיד: אייל נקוד (Axis axis) סוג: אייל (Cervus) מין: אייל קנדי (Cervus canadensis) מין: אייל אדמוני (Cervus elaphus) מין: אייל מרכז-אסייתי (Cervus hanglu) מין: אייל סיקה (Cervus nippon) סוג ומין יחיד: אייל ת'ורולד (Przewalskium albirostris) סוג: אייל רוסה (Rusa) מין: אייל סמבר ( Rusa unicolor) מין: אייל טימור (Rusa timorensis) מין: אייל אלפרד (Rusa alfredi) מין: אייל פיליפיני (Rusa marianna) סוג: אייל רוסרבוס (Rucervus) מין: אייל ברסינגה (Rucervus duvaucelii) מין: אייל שומבורג (Rucervus schomburgki) - נכחד סוג ומין יחיד: אייל אלדי (Rucervus eldi) סוג ומין יחיד: אייל דוד (Elaphurus davidianus) סוג: יחמור (Dama) מין: יחמור אירופי (Dama dama) מין: יחמור פרסי (Dama mesopotamica) שבט: מונטיאקים (Muntiacinae) סוג ומין יחיד: מונטיאק הציצית (Elaphodus cephalophus) סוג: מונטיאק (Muntiacus) מין: מונטיאק אנאמייט (Muntiacus truongsonensis) מין: מונטיאק גונגשאן (Muntiacus gongshanensis) מין: מונטיאק העלה (Muntiacus putaoensis) מין: מונטיאק מצוי (Muntiacus muntjak) - מחולק על פי טקסונומיות חדשניות לשני מינים. מין: מונטיאק סומטרי (Muntiacus montanus) מין: מונטיאק סיני (Muntiacus reevesi) מין: מונטיאק ענק (Muntiacus vuquangensis) מין: מונטיאק פוהאט (Muntiacus puhoatensis) מין: מונטיאק פי (Muntiacus feae) מין: מונטיאק צהוב (Muntiacus atherodes) מין: מונטיאק רוזוולט (Muntiacus rooseveltorum) מין: מונטיאק שחור (Muntiacus crinifrons) מלבד זאת קיימים ארבעה סוגים החיים באירופה ואסיה אך שייכים לתת-משפחת איילי פרדות: אייל קורא, אייל הצפון, אייל הסבך, ואלקרן הגדות. מונטיאק מצוי אייל קנדי אייל סמבר אייל נקוד אייל ברסינגה אייל קוהל מדיה וקבצים בנושא איילי העולם הישן בוויקישיתוף איילי העולם הישן, באתר ITIS (באנגלית) איילי העולם הישן, באתר NCBI (באנגלית) איילי העולם הישן, באתר Animal Diversity Web (באנגלית) איילי העולם הישן, באתר האנציקלופדיה של החיים (באנגלית)
שמוליק קליין

שמוליק קליין (נולד ב-30 באוקטובר 1971) הוא משורר, עורך, עיתונאי ויועץ תקשורת. שמוליק נולד בהרצליה לאב עורך דין ולאם מורה. הוא למד במדרשית נעם-פרדס חנה ובישיבת ההסדר ברכת משה במעלה אדומים. לאחר סיום תואר ראשון במדעי המדינה ובתקשורת המונים באוניברסיטת בר-אילן עבד ככתב ועורך ברשת א'. ב-1994 הקים את משיב הרוח, כתב העת לשירה יהודית ישראלית, ביחד עם יורם ניסינוביץ ונחום פצ'ניק, אליהם הצטרף בגיליון השני אליעז כהן, מאז הוא אחד מעורכי כתב העת. פרסם משיריו בכתבי העת: משיב הרוח, מאזנים, מבוע, נתיב ובאור התורה; באתרים: ynet ,nrg ווואלה; ובעיתונים: ידיעות אחרונות, הארץ, מקור ראשון ועוד. מ-1996 היה עוזרו הפרלמנטרי של ח"כ הרב חנן פורת. כשפרש פורת מן הכנסת, עזר לו בהקמת עלון השבת מעט מן האור והיה חבר המערכת. בחודש ינואר 2000 החל קורס כתבים ברשת ב' של קול ישראל ובסיומו החל לעבוד ברשת ב'. הוא עבד ככתב ועורך בזמן ירושלים תוכנית החדשות של הטלוויזיה בכבלים, ככתב לענייני ירושלים והעולם החרדי, בחדשות ישראל שהפיקה את חדשות ערוץ 10, וככתב משפט בחדשות 10. בין 2004–2007 היה ממקימי ערוץ הכנסת, בתפקידו כיועץ יושב ראש הכנסת רובי ריבלין. ב-2007 הקים משרד לייעוץ תקשורת וליחסי ציבור, קליין תקשורת. תושב נווה דניאל. תלתלי האלוהים, הוצאת חוט הכסף, 2017. אזור התעשייה: הכירו את שמוליק קליין, באתר כיפה, 27 בפברואר 2013 יאיר שלג, שירה כמו ספר תורה, מקור ראשון, מוסף "שבת", 27 באוגוסט 2017 מכתביו כשאתה מקורב לשופט, באתר ynet, 25 בפברואר 2010 בין שתי ילדות, באתר הארץ, 27 ביולי 2010 יש שירה גם בגבעות יהודה ושומרון, באתר וואלה, 3 באוקטובר 2013
חלבון עקת חום

חלבוני עקת חום (Heat shock protein; HSP) הם קבוצת חלבונים המושרים בעקבות עקת חום. החלבונים הבולטים ביותר בקבוצה זו חלבונים המעורבים בקיפול ופתיחה של חלבונים אחרים. הביטוי של חלבונים אלו מוגבר בתנאים של טמפרטורה גבוהה ועקות נוספות (כגון חשיפה לרעלנים, רעב, היפוקסיה וכו') . הביטוי המוגבר מבוקר ברמת השעתוק. מרכיב מרכזי בתגובה לעקת חום הוא פקטור עקת חום (HSF), שלו תפקיד חשוב בעלייה רבה בביטוי חלבונים אלו. חלבוני עקת חום מצויים בכל האורגניזמים החיים, מחיידקים ועד בני אדם. חלבוני עקת חום נקראים על פי משקלם המולקולרי. לדוגמה Hsp60, Hsp70 ו-Hsp90 (הנחקרים ביותר), הם משפחות של חלבוני עקת חום בגודל 60, 70, ו-90 קילודלטון. לחלבון האוביקוויטין שגודלו 8-קילודלטון, האחראי לסימון חלבונים לפירוק יש גם כן תכונות של חלבון עקת חום. המנגנון האחראי להפעלה של HSF בתגובה לעקת חום אופיין בחיידקים. במהלך עקת חום, חלבוני ממברנה חיצונית אינם מקופלים בצורה תקינה ולא מסוגלים להתחבר לממברנה החיצונית באופן תקין. הם מצטברים בחלל הפריפלסמטי (החלל בין הממברנה החיצונית לפנימית), ומזוהים על ידי חלבון פרוטאז של הממברנה הפנימית - DegS. חלבון זה מעביר אות לפקטור שעתוק סיגמה-E.‏ קיימים גם מנגנונים מבוססי RNA האחראים לבקרת הביטוי של חלבוני עקת חום, כדוגמת FourU, ROSE ו-Hsp90 cis-regulatory. מנגנונים אלו הם אלמנטי RNA לא מקודד (non coding) הרגישים לחום ומשנים את המבנה השניוני שלהם בעקבות זאת. חלק מחלבוני עקת חום מתפקדים כשפרונים. הם מסייעים לחלבונים לרכוש את הקונפורמציה הנכונה ומונעים התלכדות (אגרגציה) לא רצויה של חלבונים. באמצעות ייצוב של חלבונים שמקופלים בצורה חלקית, חלבוני עקת חום עוזרים בהובלת חלבונים על פני הממברנה בתא. הביטוי של חלבוני עקת חום אינו מוגבל רק למצבי עקה והם מתבטאים גם בתנאים רגילים ומסייעים ב"תחזוקה" של חלבוני התא בתפקידים כגון העברת חלבונים ישנים לפרוטאזום ומסייעים לחלבונים חדשים לרכוש את הקיפול הרצוי. מדיה וקבצים בנושא חלבון עקת חום בוויקישיתוף PDB 2CG9; Ali MM, Roe SM, Vaughan CK, Meyer P, Panaretou B, Piper PW, Prodromou C, Pearl LH (באפריל 2006). "Crystal structure of an Hsp90-nucleotide-p23/Sba1 closed chaperone complex". Nature. 440 (7087): 1013–7. doi:10.1038/nature04716. PMID 16625188. {{cite journal}}: (עזרה)תחזוקה - ציטוט: multiple names: authors list (link) Walsh NP; Alba, BM; Bose, B; Gross, CA; Sauer, RT (באפריל 2003). "OM peptide signals initiate the envelope stress response by activating DegS protease via relief of inhibition mediated by its PDZ domain". Cell. 113 (1): 61–71. doi:10.1016/S0092-8674(03)00203-4. PMID 12679035. {{cite journal}}: (עזרה) Kampinga, HH, Hageman, J, Vos, MJ, Kubota, H, Tanguay, RM, Bruford, EA (ינו' 2009). "Guidelines for the nomenclature of the human heat shock proteins". Cell Stress and Chaperones. 14 (1): 105–111. doi:10.1007/s12192-008-0068-7. PMC 2673902. PMID 18663603. {{cite journal}}: (עזרה)תחזוקה - ציטוט: multiple names: authors list (link)
FPSRussia

FPSRussia הוא ערוץ יוטיוב פופולרי המציג סרטונים של שימוש בנשק חם וחומרי נפץ. בקטעי הווידאו מופיע קייל מאיירס, אמריקאי שנולד במחוז הארט, ג'ורג'יה, ארצות הברית, שמגלם דמות של רוסי בשם "דימטרי פטרוב" בעל מבטא כבד. בתחילת כל סרטון מסביר מאיירס אודות הנשק בו הוא הולך להשתמש, ולעיתים גם את ההיסטוריה שלו ואת מטרתו בסרטון. הוא מדגים את יכולות כלי הנשק השונים על מטרות כגון פירות, בקבוקי שתייה, בובות זומבים, מכוניות, ובחלק מהסרטונים אף על תמונות של ג'סטין ביבר. ביוני 2011 הגיע ערוץ היוטיוב FPSRussia למיליון מנויים. מאיירס משתמש במגוון עצום של כלי נשק וחומרי נפץ. בין היתר הוצגו בסרטונים AK-47 מוזהב, נגמ"ש, טנק M4 שרמן וטיסן - רובה ממוחשב. בדצמבר 2012 השיק מאיירס קמפיין התרמה מוצלח באתר Kickstarter על מנת לפתח משחק וידאו. המשחק יצא לאור במרץ 2013 באמצעות חנות ה-Appstore. נכון למאי 2013 הערוץ צבר למעלה מ-536 מיליון צפיות, נתון שהציב אותו בזמנו במקום ה-27 ברשימת הערוצים הנצפים ביותר ביוטיוב. לערוץ FPSRussia קדמו ערוצי היוטיוב "klm5986" ו-"FPSKylesletsplays". באחרון השתמש מאיירס לפרסום קטעים בהם הוא משחק משחקי יריות בגוף ראשון, בדרך כלל ב-call of duty. מאוחר יותר ביקש לבדוק עד כמה פעולת רובים אמתיים דומה לפעולתם המצטיירת ממשחקי וידאו, סרטים וטלוויזיה. הוא קיבל את הרעיון למבטא רוסי במהלך עבודתו בסוכנות רכב, שם נהג לחקות את המבטא הרוסי של אחד מעמיתיו לעבודה. דודו גם כן היה מדבר איתו בלצון במבטא רוסי כשהיה בן חמש. הוא השתמש במבטא כדי לבנות את הדמות "דימטרי פטרוב", ובהמשך צילם את עצמו יורה באקדח בחוה של משפחתו בגאורגיה. מאיירס מפעיל גם ערוץ שלישי המכונה "FPSRussiaTV". ב-2016 הפסיק מאיירס את פעילות הערוץ לאחר מותו של אחד משותפיו, וחקירה פלילית שהתנהלה נגדו על ידי הרשות לאכיפת נושאי האלכוהול, הטבק, הנשק וחומרי הנפץ. FPSRussia, ברשת החברתית פייסבוק FPSRussia, ברשת החברתית אקס (טוויטר) FPSRussia, סרטונים בערוץ היוטיוב
הפיגוע בשוק מחנה יהודה (1997)

הפיגוע בשוק מחנה יהודה בשנת 1997 היה פיגוע התאבדות כפול אשר בוצע על ידי שני פעילי ארגון החמאס בתאריך 30 ביולי 1997 בשוק מחנה יהודה בירושלים. בפיגוע נרצחו 16 בני אדם ונפצעו 178. ביום רביעי, 30 ביולי 1997, בשעה 13:15 בצהריים, שעה בה השוק היה הומה אדם, שני מחבלים מתאבדים פלסטינים, אשר היו מחופשים לחרדים על מנת שלא לעורר חשד, נכנסו לשוק מחנה יהודה, השוק המרכזי בירושלים, ובידם שקיות עמוסות בחומרי נפץ ובמסמרים. המחבלים פוצצו את מטעני החבלה שלהם כמעט בו זמנית, בעודם עומדים כ-45 מטר זה מזה בסמטה מרכזית בשוק. הפיצוצים הביאו למותם של 16 אזרחים ישראלים ולפציעתם של 178 אנשים, רבים מהם בני נוער ותיירים. מבין הנפגעים, 13 נהרגו מיד, ושלושה אחרים מתו מאוחר יותר כתוצאה מפצעיהם. בעוד מרבית אומות העולם הביעו את הסתייגותן מהשימוש בפעולות התאבדות על מנת לפגוע באזרחים תמימים, פהד רימאווי, עורך השבועון הירדני "אל-מג'אד", כתב בחודש אוגוסט 1997 לגבי הפיגוע: "אנו משבחים ומהללים את מעשה הגבורה הכפול אשר שני פלסטינים "לוחמי האל" (במקור مُجَاهِدين - "מוג'אהדין", לוחמים במלחמת קודש) ביצעו בשוק מחנה יהודה בירושלים. שני הקדושים המעונים האלו האירו את הלילה בירושלים... ונתנו משמעות לגבורה ערבית. אנו לא מסתירים את שמחתנו על המעשה הזה". ערך מורחב – ניסיון ההתנקשות בח'אלד משעל כחודש לאחר הפיגוע, ב-4 בספטמבר 1997, התרחש פיגוע התאבדות משולש נוסף במדרחוב בן-יהודה במרכז ירושלים, ובו נהרגו חמישה בני אדם ונפצעו מעל 190. בעקבות פיגועים אלו ואחרים, ראש הממשלה בנימין נתניהו, הגיע עם הקבינט המדיני-ביטחוני להחלטה שיש לפגוע במנהיגי חמאס. אנשי המוסד הציעו לנתניהו כמה שמות, ובהם ח'אלד משעל ומוסא אבו מרזוק. נתניהו העדיף שאנשי המוסד יתנקשו בחייו של אבו מרזוק, אזרח אמריקני פעיל חמאס, אך במוסד הזהירו את נתניהו שפגיעה באזרח אמריקני שהשלטונות מסרבים להסגירו תגרור פגיעה ביחסים בין ישראל לארצות הברית. לבסוף הוחלט שח'אלד משעל יהא היעד להתנקשות. ניסיון ההתנקשות בח'אלד משעל ב-25 בספטמבר 1997 בירדן נכשל כתוצאה מחשיפתם בשטח. הפיגוע בשוק מחנה יהודה (2002) חדשות 2: הפיגוע בשוק מחנה יהודה בירושלים באתר יוטיוב כתב גלובס, ‏שני מחבלים, מחופשים לחרדים, פוצצו את עצמם בשוק מחנה יהודה; 11 הרוגים, 156 פצועים, באתר גלובס, 30 ביולי 1997 הארץ, ‏היקף הנזקים בפיגוע בשוק מחנה יהודה - 7 מיליון ש', באתר גלובס, 19 באוגוסט 1997 כתב גלובס, ‏שני מחבלים, מחופשים לחרדים, פוצצו את עצמם בשוק מחנה יהודה; 11 הרוגים, 156 פצועים, באתר גלובס, 30 ביולי 1997 http://www.mfa.gov.il/mfa/mfa-archive/1998/pages/pronouncements%20by%20moslem%20religious%20leaders%20defendi.aspx Steve Katz, Mahane Yehuda attack toll up to 16, Jewish Telegraphic Agency, ‏1997-10-05 (באנגלית אמריקאית)
Daydream Nation

Daydream Nation הוא אלבומה החמישי של להקת האינדי סוניק יות'. האלבום יצא באוקטובר 1988 ובמהרה זכה להצלחה כבירה ועד היום הוא נתפש בידי מעריצים כאלבום הטוב ביותר של הלהקה. השירים הידועים באלבום כוללים את "Teen Age Riot" ו-"'Cross the Breeze". הסגנונות שבהם מתאפיין האלבום הם נויז רוק, אינדי רוק ורוק אלטרנטיבי. רבים מחשיבים את האלבום כאבי תקופת האלטרנטיבי של שנות ה-90. האלבום יצא על גבי תקליט כפול, דבר נדיר עבור להקה פאנק שלא חתומה בחברת תקליטים גדולה. בסגנונו המוזיקלי הוא היה התפתחות של Sister, אך כלל שירים ארוכים ומורכבים יותר, שעסקו, בין היתר, בריקבון השלטון הרפובליקני של רונלד רייגן, בפִּרְווּר של ארצות הברית, בהתמסחרות התרבות הפופולרית ובעיר ניו יורק. הוא נתפש כנחשוני בעיקר בזכות הסגנון הכבד והלא קליט בו הוא מאופיין. השירים Teen Age Riot, שקרא למרד נגד הממסד, Silver Rocket, שעסק בהתמכרות לסמים ו-Candle היו ללהיטים אלטרנטיביים. האלבום זכה לביקורות משבחות בארצות הברית ובבריטניה ומשך את תשומת לבן של חברות התקליטים הגדולות ללהקה בפרט ולרוק אלטרנטיבי בכלל. האלבום דורג במקום ה-329 ברשימת 500 האלבום הגדולים בכל הזמנים של המגזין הרולינג סטון בשנת 2003 ואף זכה לדירוג מושלם של חמישה כוכבים מאתר המוזיקה AllMusic בנוסף לדירוג במקום ה-13 ברשימת מאה האלבומים הגדולים בין השנים 1985-2010 של המגזין ספין. עטיפת האלבום מבוססת על הציור "נר" של האמן הגרמני גרהרד ריכטר. בשנת 2020 מגזין הרולינג סטון דירג את האלבום מחדש במקום ה-171 ברשימת 500 האלבומים הטובים ביותר בכל הזמנים. כל השירים נכתבו והולחנו על ידי חברי סוניק יות': ת'רסטון מור, קים גורדון, לי רנאלדו וסטיב שלי. מידע על האלבום Daydream Nation באתר MusicBrainz מידע על האלבום Daydream Nation באתר AllMusic האלבום Daydream Nation באתר Discogs האלבום Daydream Nation באתר ספוטיפיי סיקור האלבום, האתר AllMusic האזנה מלאה לכל האלבום ביוטיוב ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
סבוטז' (פירושונים)

האם התכוונתם ל... סבוטז' – מעשה מזיק מכוון סבוטז' (סרט) – סרט בבימויו של אלפרד היצ'קוק סבוטאז' (הצגה) – קומדיה בכיכובו של שלמה בראבא Sabotage (שיר של ביסטי בויז) – סינגל של להקת ביסטי בויז Sabotage (שיר של ג'וג'ו) – סינגל של הזמרת ג'וג'ו Le Sabotage amoureux – ספר אוטוביוגרפי של אמלי נותומב
חלון מכשפות

חלון מכשפות או חלון ורמונט (באנגלית: witch window או Vermont window) הוא מונח המתייחס, במסגרת הבנייה הוורנקולרית האמריקנית, לחלון הממוקם בקצה הגמלון של הבית בזווית של 45 מעלות מהקיר האנכי (באלכסון) במקביל לשיפוע הגג. טכניקה זו מאפשרת לבנאי להתאים חלון בקנה מידה מלא בחלל הקיר שבין שני קווי גג. חלונות אלו מצויים כמעט באופן בלעדי במדינת ורמונט (ארצות הברית) או בסמוך אליה, לרוב במרכז ובצפון המדינה, ובדרך כלל בבתי חווה מהמאה ה-19. השם "חלון מכשפות" בא מאמונה טפלה לפיה המכשפות אינן מסוגלות להטיס את המטאטאים שלהן מבעד לחלונות משופעים. מדיה וקבצים בנושא חלון מכשפות בוויקישיתוף ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
נוט

נוט הוא התעתיק בעברית למספר שמות לועזיים, בהם Knott‏, Nott ו–Note. בנוסף נכללים בדף זה מספר תעתיקים דומים אחרים. האם התכוונתם ל... מקומות נוט (מחוז) (Knott) – מחוז במדינת קנטקי שבארצות הברית (קרוי על שם ג'יימס פרוקטור נוט) דמויות נוט (מיתולוגיה נורדית) (Nótt) – דמות במיתולוגיה הנורדית המהווה האנשת הלילה נוּת – אלת השמיים במיתולוגיה המצרית אישים אנדרו נוט (Knott; יליד 1979) – שחקן אנגלי ג'ונתן נוט (Nott; יליד 1962) – מנצח אנגלי ג'יימס פרוקטור נוט (Knott‏; 1830–1911) – פוליטיקאי אמריקאי, שימש כחבר בית הנבחרים וכמושל קנטקי Note סמסונג גלקסי נוט (Note) – סדרת פאבלטים של חברת סמסונג, הראשון שבהם הוא סמסונג גלקסי נוט בלו נוט (פירושונים) (Blue Note) Notes – יישום של חברת אפל, ראו פתקים (אפל) OneNote – תוכנה של חברת מיקרוסופט, אחת מתוכנות "מיקרוסופט אופיס" אחר נַוָּט – ראו נווט NOT – ראו לא (לוגיקה) ראו Knott בוויקיפדיה באנגלית. ראו Nott בוויקיפדיה באנגלית. ראו Note בוויקיפדיה באנגלית.
ממולקולת מטרה למולקולה מובילה

ממולקולת מטרה למולקולה מובילה (באנגלית: Hit to lead) הוא שלב בפרה-קליניקה של גילוי ותכנון תרופות. במהלכו בוררים מבין המולקולות הפוגעות במטרה (hit) את המולקולות בעלות היכולת הטובה ביותר לפגוע במטרה שלהן, כלומר את מולקולות ה-lead. מספר המולקולות המובילות קטן במספרו ביחס למולקולות ה-Hit. זהו אחד השלבים החשובים והמכריעים בתכנון תרופות כיוון שבמהלכו מוזרמים רוב הכספים. הוא מהווה 30% מנתח הצלחה של פיתוח תרופה. http://www.portfoliomanagementsolutions.com/the-organization-of-pharmaceutical-rd/attrition/ ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
סריקה ממוחשבת

סריקה ממוחשבת (Computational Virtual screening) ובקיצור VS, היא שיטה עיקרית לגילוי ותכנון רציונלי של תרופות באופן ממוחשב. הרעיון מאחורי השיטה הוא יצירת ספרייה וירטואלית של מולקולות חדשות. באמצעות ידע קודם על מבנים כימיים ותכונותיהן להיקשר אל אתר מטרה מסוים, יוצרים מולקולה חדשה אשר אותה סורקים ובודקים את הכדאיות של יצורה. ד"ר לביא ביגמן, המטרה: למצוא מחט בערמת שחת באתר מכון דיוידסון 13.2.2022 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.
בהט (פירושונים)

האם התכוונתם ל... בהט – כינוי שניתן לשני סוגים שונים של מינרלים פסק דין דן בהט – פסק דין של בית הדין הארצי לעבודה, שעניינו דרישה להשוואת זכויות של אב עובד לאלה של אם עובדת אישים ששמם בהט: אבנר בהט – מוזיקולוג ישראלי דב בהט – גאולוג, פרופסור באוניברסיטת בן-גוריון בנגב, סופר ומשורר ישראלי דן בהט – ארכאולוג ישראלי יעקב בהט – ממקימי החוג לספרות עברית והשוואתית באוניברסיטת חיפה פרס בהט – פרס ספרותי על־שם יעקב בהט מיכאל בהט – מחנך וחוקר תנ"ך ישראלי סעדיה בהט – מהנדס ואמן ישראלי שושנה בהט – לשונאית ומילונאית ישראלית בהט קלצ'י – שחקנית תיאטרון קולנוע וטלוויזיה ישראלית באט – המטבע של תאילנד
הצפרדע המתבשלת

סיפור הצפרדע המתבשלת הוא משל המתאר צפרדע שמתבשלת לאט במים המחוממים באופן הדרגתי. המשל מספר שכאשר צפרדע תוכנס למים רותחים, היא תנסה לקפוץ החוצה ולהימלט. אבל אם תוכנס הצפרדע למים קרירים שיחוממו באופן הדרגתי, היא לא תבחין בסכנה, היא תתרגל לעלייה האיטית בטמפרטורה ולא תנסה להימלט, ובסופו של דבר תתבשל ותמות. הסיפור משמש בדרך כלל כמטפורה לחוסר הרצון או היכולת של בני אדם להגיב לשינויים משמעותיים אשר קורים באופן הדרגתי. אף על פי שסיפור הצפרדע הוא סיפור מפורסם, הוא חסר ביסוס מדעי ומהווה אגדה אורבנית. בתרבות המודרנית משתמשים בסיפור הצפרדע המתבשלת בעיקר כמטפורה לתיאור חוסר תשומת לבם של אנשים לשינויים משמעותיים הקורים באופן הדרגתי, אשר בסופו של דבר עלולים להשפיע על חייהם בצורה לא רצויה. המטפורה ניתנת בדרך כלל במקביל לטיעון המדרון החלקלק. כמו כן נעשה בה שימוש בעולם העסקים, על מנת להדגיש כי על שינוי להיעשות באופן הדרגתי כדי שיקבלו אותו. הסיפור סופר פעמים רבות כדי לתאר מצבים שונים. ב-1960 נעשה בו שימוש בהקשר לסימפתיה כלפי ברית המועצות במהלך המלחמה הקרה. ב-1980 שרדנים השתמשו בו בהקשר לנפילת הציוויליזציה בעתיד, ובמהלך שנות ה-90 בקשר לחוסר הפעולה בנוגע לשינוי אקלים ואלימות במשפחה. בנוסף השתמשו בו ליברטריאנים כדי להזהיר אחרים מפני היעלמותן ההדרגתית של זכויות האזרח. בנוסף, מהווה הסיפור כמטפורה לאירועים שהובילו לשואת היהודים במהלך מלחמת העולם השנייה, כאשר הגרמנים (ואף היהודים) הורגלו ואימצו אט אט טיעונים קלים ומאוחר יותר טיעונים חמורים יותר נגד היהודים. באופן זה, מאוחר יותר, כל טיעון נגד היהודים, אף המופרך ביותר, נשמע היה כאמת. כך, נקודת הרתיחה, שלב רציחת היהודים, הגיעה בעת בה האנשים כבר לא יכולו להבחין בה, והם קיבלו את המצב כמצב טבעי. אליזבט קוקס וג'ורג' זאידן, המיתוס של הצפרדע בסיר הרותח וההתחממות הגלובלית, סרטון באתר Ted-Ed James Fallows, The boiled-frog myth: stop the lying now!, The Atlantic, ‏2006-09-16 (באנגלית) Google Answers: Replace boiling frog legend with biologically sound example?, answers.google.com
ריו אבה

מועדון כדורגל ריו אבה (בפורטוגזית: Rio Ave Futebol Clube) הוא מועדון כדורגל המייצג את העיר וילה דו קונדה שבצפון פורטוגל. המועדון נוסד בשנת 1939 ונקרא על שם הנהר אבה אשר זורם בעיר. מכונה בפי האוהדים 'ריו גראנדה' (הנהר הגדול). לריו אבה אין הישגים משמעותיים, ומיקום השיא שלה בליגה הבכירה היה בשנת 1982/1981 כאשר סיימה במקום החמישי. שנתיים לאחר מכן בעונת 1984/1983 היא העפילה לגמר הגביע הפורטוגלי לראשונה בתולדותיה בו הפסידה לפורטו בתוצאה 1–4. את רוב שנות ה-90 הקבוצה בילתה בליגה השנייה אך בסיום עונת 1998/1999 הקבוצה זכתה באליפות וחזרה לליגת העל הפורטוגלית. בסוף עונת 2005/2006 הקבוצה ירדה לליגה השנייה פעם נוספת לאחר שסיימה במקום ה-16. לאחר שתי עונות בליגה השנייה הקבוצה שבה לליגה הראשונה ומאז נמצאת בה. בעונת 2012/2013 סיימה הקבוצה במקום השמיני בליגה. בעונת 2013/2014 הגיעה לגמר הגביע הפורטוגלי בפעם השנייה בתולדותיה אך הפסידה לבנפיקה, בנוסף הגיעה לגמר גביע הליגה. אף על פי שלא זכתה בשום תואר היא השתתפה בליגה האירופית בעונת2014/2015 משום שבנפיקה זכתה גם באליפות הליגה ועל כן השתתפה בליגת האלופות. לאחר שגברה על גטבורג ואלפסבורג השוודיות בסיבוב השלישי ובפלייאוף בהתאמה, הקבוצה העפילה לשלב הבתים. את שלב הבתים סיימה במקום הרביעי והודחה מהטורניר. זו הייתה הפעם הראשונה בתולדות הקבוצה שהיא השתתפה במפעלים אירופאים. בסיום עונת 2021/2022 שבה הקבוצה לליגת העל הפורטוגלית. נכון ל-10 בפברואר 2024 מדיה וקבצים בנושא ריו אבה בוויקישיתוף אתר האינטרנט הרשמי של ריו אבה (בפורטוגזית) ריו אבה, ברשת החברתית פייסבוק ריו אבה, ברשת החברתית אקס (טוויטר) ריו אבה, ברשת החברתית אינסטגרם ריו אבה, ברשת החברתית טיקטוק ריו אבה, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu Equipa Principal, Rio Ave Futebol Clube, ‏2023-08-13 (ב־European Portuguese)
אסביירג

אסביירג (בדנית: Esbjerg; נהגה: אסבייר) היא עיר נמל בדרום מערב דנמרק, הממוקמת לחוף הים הצפוני. אסביירג היא העיר החמישית בגודלה בדנמרק, והגדולה ביותר במערב חצי האי יוטלנד. העיר מכונה שיקגו של דנמרק מכיוון שבעשורים הראשונים שלה לאחר פתיחת המזח היא עברה גידול מהיר באוכלוסייה. כשאסביירג זכתה למעמד של עיר שוק בשנת 1899, גדלה אוכלוסייתה לכ-13,000. רבים מהמהגרים היו דייגים שהגיעו מכל החוף המערבי של יוטלנד עם עין על ההזדמנויות שמציע הנמל החדש. בשנת 1864 הפסידה דנמרק את המלחמה נגד פרוסיה על שלזוויג-הולשטיין, ובכך איבדה את הגישה לנמלים שהיו נמלי ירידה לייצוא חקלאי דני - בעיקר בעלי חיים. אז אישרו הפוליטיקאים הדנים בשנת 1868 את חוק ההקמה לנמל אסביירג, נמל שהיה אמור להחליף את נמלי היצוא שאבדו. הספינה הראשונה הצליחה להיכנס לנמל החדש באסביירג בשנת 1873. לאסביירג שבע ערים תאומות: שוודיה אסקילסטונה, שוודיה נורווגיה סטוונגר, נורווגיה פינלנד יובסקילה, פינלנד (מ־1947) גרינלנד מניצוק, גרינלנד הרפובליקה העממית של סין סוג'ואו, הרפובליקה העממית של סין איסלנד פיירד'ביגד' (אנ'), איסלנד פולין שצ'צ'ין, פולין מדיה וקבצים בנושא אסביירג בוויקישיתוף אסביירג, באתר אנציקלופדיה בריטניקה (באנגלית) The history of Esbjerg, visitribeesbjerg ערך זה הוא קצרמר בנושא גאוגרפיה של דנמרק ובנושא יישובים באירופה. אתם מוזמנים לתרום לוויקיפדיה ולהרחיב אותו.
קבוצת ארמיות צפון

קבוצת ארמיות צפון (בגרמנית: Heeresgruppe Nord) הייתה קבוצת ארמיות גרמנית במהלך מלחמת העולם השנייה. גרמניה השתמשה בשתי קבוצות ארמיות כדי לפלוש לפולין ב־1939: קבוצת ארמיות צפון וקבוצת ארמיות דרום. במערכה זו קבוצת ארמיות צפון הונהגה בידי פדור פון בוק. במבצע ברברוסה קבוצת ארמיות צפון הייתה אחת משלוש קבוצות ארמיות שפלשו לברית המועצות ב־22 ביוני 1941. מטרתה העיקרית הייתה לכבוש את הרפובליקות הבלטיות של ברית המועצות, לנינגרד ולהגיע לגבול עם פינלנד. כדי לבצע את המשימות קבוצת הארמיות צפון כללה את הארמייה ה-16, הארמייה ה-18, ארמיית הפאנצר הרביעית והצי הראשון של לופטוואפה. בהמשך צורפה לכוחותיה הדיוויזיה הכחולה הספרדית. בתחילת הפלישה הגרמנית לברית המועצות, קבוצת ארמיות צפון במסגרת מבצע ברברוסה הגיעה תוך זמן קצר לפרברי לנינגרד והחלה במצור על העיר. באוגוסט 1944, לקראת סיומו של מבצע בגרטיון, בה כמעט חוסלה קבוצת ארמיות מרכז, נותרה קבוצת ארמיות צפון מכותרת בקורלנד שבלטביה והיינץ גודריאן ביקש מאדולף היטלר רשות לפנותם לגרמניה. היטלר סירב לבקשה וקבוצת ארמיות צפון נותרה בכיס קורלנד עד סיום המלחמה. בינואר 1945 שמה הוחלף לקבוצת ארמיות קורלנד. פדור פון בוק (26 באוגוסט 1939 - 10 באוקטובר 1939) וילהלם פון לאב (20 ביוני 1941 - 16 בינואר 1942) גאורג פון קיכלר (17 בינואר 1942 - 8 בינואר 1944) ולטר מודל (9 בינואר 1944 - 30 במרץ 1944) גאורג לינדמן (31 במרץ 1944 - 3 ביולי 1944) יוהנס פריסנר (4 ביולי 1944 - 24 ביולי 1944) פרדיננד שרנר (25 ביולי 1944 - 25 בינואר 1945) לותר רנדוליץ (27 בינואר 1945 - 12 במרץ 1945) ולטר וייס (12 במרץ 1945 - 2 באפריל 1945) החזית המזרחית במלחמת העולם השנייה קבוצת ארמיות קורלנד מדיה וקבצים בנושא קבוצת ארמיות צפון בוויקישיתוף קבוצת ארמיות צפון באתר lexikon-der-wehrmacht בגרמנית ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.